

Lp asjaosalised

*(kuupäev digiallkirjas*) nr 7-1/23-59

TEADE

**Raasiku Vallavalitsus kehtestas**[**25.02.2025 korraldusega**](https://atp.amphora.ee/kosevald/index.aspx?itm=182780) **nr. 81 Kurgla külas asuva Rähni ja Lõokese katastriüksuste ja lähiala „Kurgla krossiraja“ detailplaneeringu.**

Planeeringualasse jäävad osaliselt Rähni (65101:001:0438), 100% maatulundusmaa, 10,74 ha, kinnistu nr 13331202 (riigiomand), osaliselt Lõokese (65101:001:0622), 100% maatulundusmaa, 16,24 ha, kinnistu nr 20101250 (riigiomand), Lagle tee lõik 2 (65101:001:043, 100% transpordimaa, 1703 m², kinnistu nr 12986550 (munitsipaalomand), osaliselt Lagle tee (65101:002:0695), 100% transpordimaa, 5792 m², kinnistu nr 13974402 (munitsipaalomand).

Planeeringuala suurus on ca 7,7 ha.

Detailplaneeringuga kavandatakse elektriliste motokrossi- ja mägijalgratta harjutusrada ning selle lähiala arendamist, hoonestustingimuste määramist. Kavandatavad tegevused ei piirdu vaid võistluste korraldamisega, need on suunatud eelkõige Raasiku valla elanikele vaba aja veetmiseks ning motospordi harrastamiseks. Detailplaneeringuga muudetakse moodustatava katastriüksuse maa sihtotstarvet, 50% ühiskondlike ehitiste maa, 50% ärimaa, määratakse ehitusõigus ja hoonestustingimused, lahendatakse juurdepääsud, määratakse vajalikud servituudid, liikluskorraldus, tehnovõrkudega varustamine ning haljastus. Planeeringuga nähakse ette maa-alad elamusspordikeskuse peahoonele, parklale, abihoonele (rajahooldustehnika garaaž ja sõidukite pesula), motokrossirajale, võistlustel osalejate parklale, laste jooksurataste krossirajale.

Detailplaneeringuga kavandatud tegevused on kooskõlas Raasiku Vallavolikogu 26. mai 2020. a otsusega nr 24 kehtestatud Raasiku valla üldplaneeringuga. Maaüksuste osas ei ole varem kehtestatud detailplaneeringuid.

Detailplaneeringu elluviimine on piirkonnale iseloomulik ja sellega ei kaasne negatiivseid majanduslikke, sotsiaalseid ja kultuurilisi mõjusid ega negatiivset mõju looduskeskkonnale. Planeeringu elluviimine annab antud alale tervikliku ruumilahenduse. Detailplaneering on koostatud vastavat pädevust omava isiku poolt ja on kooskõlastatud asjaomaste asutustega. Planeeringu koostamisel on tehtud piisavalt koostööd olemasolevate ja planeeritavate tehnovõrkude valdajatega, planeeritava kinnisasja omanikega ja naaberkinnisasjade omanikega. Detailplaneering vastab õigusaktidele ja valla ruumilise arengu eesmärkidele.

Planeeringu materjalide ja lisadokumentidega saab tutvuda:

Raasiku valla kodulehel avalikus dokumendiregistris: <https://raasiku.ee/dokumendid>

Planeeringulahendus:   <https://atp.amphora.ee/raasikuvv/index.aspx?itm=356463>

Planeeringu toimik:  <https://atp.amphora.ee/raasikuvv/index.aspx?itm=182374>

Teade on edastatud vastavalt planeerimisseaduse § 139-le.

Lugupidamisega

(allkirjastatud digitaalselt)

Toomas Teeväli  
vallavanem

Koostaja:  
Indrek Mikk, +372 53 501 209  
planeeringute spetsialist  
[indrek.mikk@raasiku.ee](mailto:indrek.mikk@raasiku.ee)